มุฮัมมัด อิบน์ อับดุลวะฮ์ฮาบ

มุฮัมมัด อิบน์ อับดุลวะฮ์ฮาบ (; ค.ศ. 1703 – 22 มิถุนายน ค.ศ. 1792) เป็นผู้นำทางศาสนา นักวิชาการอิสลาม และนักเทววิทยา จากแคว้นนัจด์ทางตอนกลางของอาระเบีย เป็นผู้ก่อตั้งหลักคำสอนและกลุ่มเคลื่อนไหวที่รู้จักกันในชื่อว่า วะฮาบีย์ เกิดในครอบครัวตุลาการ อิบน์ อับดุลวะฮ์ฮาบได้ศึกษาในเรื่องฟิกฮ์ของมัซฮับฮันบะลี ซึ่งเป็นสำนักที่แพร่หลายในบริเวณที่เขาอาศัยอยู่ ถึงแม้ว่าเขารู้เกี่ยวกับธรรมเนียมพื้นฐานของซุนนี อิบน์ อับดุลวะฮ์ฮาบต่อต้านธรรมเนียมหลายอย่างของกลุ่มบิดอะห์(อุตริกรรมทางศาสนา) เช่น การเยี่ยมและเคารพต่อสุสานคนดี ซึ่งเขารู้สึกว่าเป็นนวัตกรรมทางศาสนาของพวกนอกรีตหรือแม้แต่การบูชารูปปั้น ถึงแม้ว่าคำสอนของเขาถูกปฏิเสธและต่อต้านโดยนักวิชาการสำคัญของซุนนีส่วนใหญ่ในเวลานั้นก็ตาม ซึ่งรวมไปถึงพ่อของเขาและพี่ชายของเขา อิบน์ อับดุลวะฮ์ฮาบ ได้บันทึกข้อตกลงทางการเมืองและศาสนากับมุฮัมมัด อิบน์ ซะอูดเพื่อช่วยพระองค์ก่อตั้งเอมิเรตแห่งดิรอียะฮ์ รัฐซาอุดีแรก และเริ่มก่อตั้งพันธมิตรทางราชวงศ์และแบ่งปันอำนาจระหว่างครอบครัวของพระองค์ที่ดำเนินการปกครองต่อในราชอาณาจักรซาอุดีอาระเบีย อาล อัชชัยค์ ผู้นำครอบครัวทางศาสนาของซาอุดีอาระเบีย เป็นลูกหลานของอิบน์ อับดุลวะฮ์ฮาบ และเป็นผู้นำ อุละมาอ์ ในรัฐซาอุดี ที่ครอบคลุมสถาบันทางศาสนาของรัฐด้วย

อ้างอิง

สารานุกรม
 
 
 
 
 
 
 
 
 
 
 
 Valentine, S. R., "Force & Fanaticism: Wahhabism in Saudi Arabia and Beyond", Hurst & Co, London, 2015,

แหล่งข้อมูลอื่น

 
 Biodata at MuslimScholars.info

บุคคลที่กำเนิดใน ค.ศ. 1703
บุคคลที่เสียชีวิตใน ค.ศ. 1792
ฮันบะลี
มุญัดดิด
นักเทววิทยามุสลิม
ซะละฟี
วะฮาบีย์